

**Invitasjon til regionalt samarbeid om demografiendringer – aldersvennlig Agder**

Kommunene i Agder har valgt ulike innganger i sitt arbeid for å møte demografiendringene hvor vi blir langt flere eldre innbyggere. Endringene vil innebærer en vesentlig vekst i behov for helsetjenester og forebyggende helsetjenester, og utfordre kommunenes bærekraft. For å møte utfordringene er det behov for endring i strukturer som for eksempel boligmasse, bosetning, sentrumsutvikling, transport og sosiale fellesskap. For å lykkes med dette arbeidet pekes det på suksesskriterier som tverrsektorielt samarbeid, god lederforankring og bred involvering i et systematisk planarbeid. En kartlegging gjennomført av Statsforvalter i juni 2021 viser at kommunene i Agder har ulik status på sitt arbeid med Leve hele livet. Noen kommuner er i start- og etableringsfasen, men andre kommuner er godt i gang med plan- og utviklingsarbeid. Flere Agderkommuner deltar i det nasjonale nettverket Aldersvennlig Norge.

Det regionale støtteapparatet for Leve hele livet med Utviklingssenter for sykehjem- og hjemmetjenester (USHT), Fylkeskommunen, Norges Frivilligsentraler og KS skal forsterke og støtte kommunenes behov. Etter dialog og innspill fra kommunene, har vi valgt å satse på å forsterke kommunenes innsats og arbeid med Aldersvennlig lokalsamfunn.

*Dette er en åpen invitasjon til kommuner i Agder om å delta i regionalt samarbeid om Aldersvennlig Agder. Invitasjonen gjelder alle kommuner i Agder; både de som i dag deltar i det nasjonale nettverket for Aldersvennlig Norge og de kommunen som ikke deltar i nettverket.*

*I Aldersvennlig lokalsamfunn arbeides det med de helsefremmende og forebyggende strukturene som bidrar til at hver enkelt av oss kan beholde en god helse; og mestre lengst mulig i eget liv. Temaene spenner fra bolig, transport, utearealer, aktivitet, samskaping, til deltagelse og fellesskap. Sentralt i tilnærmingen står tverrsektorielt samarbeid, medvirkning og universell utfordring.*

*For mer informasjon se* [*Handbok Aldersvennlig lokalsamfunn*](https://www.ks.no/fagomrader/velferd/aldersvennlige-lokalsamfunn/ny-handbok-i-aldersvennlig-samfunn-lansert/)



## Målsetninger med Aldersvennlig Agder

* Tilby kommunene en arbeidsfokusert møteplass
* Forsterke og utvikle kommunenes og regionenes kunnskap og kompetanse for å møte demografiendringene på en bærekraftig måte.
* Utvikle nye løsninger og tiltak i arbeidet med demografiendringene - i kommunene og regionalt
* Understøtte at kommunene i Agder kvalifiserer til å søke støtte på statlige midler som for eksempel tilskudd og startlån.

## Hva ser vi for oss av aktivitet i Aldersvennlig Agder?

### **«**Intenst og effektivt» - Fast utviklingsorientert digital møteplass omtrent hver 6 – 8 uke

Vi vil følge opp de nasjonale møteplassene som tilrettelegges av [Senteret for et Aldersvennlig Norge](https://www.aldersvennlig.no/programmet/nettverk-for-aldersvennlige-lokalsamfunn/). De nasjonale møteplassene er i hovedsak temabaserte webinarer. Et tema belyses fra ulike ekspertperspektiv og utdypes gjerne med konkrete eksempler fra kommuner. Deretter er det opp til kommunen hvordan kunnskapen tas ned i egen virksomhet og utviklingsarbeid.

Regional møteplass vil foregå som et digitalt arbeidsverksted over 1,5 – 2 timer.

Verkstedet gjennomføres ca 3-7 dager etter webinaret i det nasjonale nettverket. Vi plukker opp tema fra det nasjonale webinaret og tar det ned i et regionalt perspektiv med regionale aktører. Fokus vil ligge på å arbeide med og konkretisere det som er relevant i min kommune. Hver enkelt kommune kan invitere med det fagfellesskapet og de samarbeidsparter kommunen ønsker for å forsterke egen utviklingsprosess eller starte en utviklingsaktivitet på tema. Verkstedet vil også sette av tid til erfaringsoverføring og dialog mellom kommunene som deltar.

Det legges opp til fleksibilitet i deltagelse. Kommunene deltar på de samlingene som er relevante for eget arbeid. Vi oppfordrer heller til deltagelse med høy kvalitet og innsats på utvalgte tema, framfor å «tyne ut egen kapasitet» til å dekke alle temaene som tilbys i nettverket.

Regional gevinst av dette samarbeidet kan være:

Mulighet for å fange opp felles behov for å utvikle ny kunnskap.

Etablere en regional kultur for samarbeid, nysgjerrighet og innovasjon.

## Planlagte møtedatoer for høsten 2021

**1. Informasjonsmøte om nettverket**   
Torsdag 21. oktober, klokken 14

-Digitalt møte for kommuner om ønsker mer informasjon om hva de kan forvente ved deltagelse i nettverket.   
Send en e-post til [silje.marie.jensen@kristiansand.kommune.no](mailto:silje.marie.jensen@kristiansand.kommune.no) for invitasjon til møtet

**2. «Fra plan til handling»**

a) Samling med nasjonalt nettverk 1. november.   
Program og påmelding her <https://booking.berg-hansen.no/eventportal/#/event/92577/published/3de245ca7f0153dca2206d3ec363bcc5c93d988c>

Nb – vi følger parallellsesjonen fra plan til handling; som blir tema på regional samling

b) Regional samling i Agder 4. november kl 13 – 15

Send en e-post til [silje.marie.jensen@kristiansand.kommune.no](mailto:silje.marie.jensen@kristiansand.kommune.no) for invitasjon til møtet

**3. «Samfunnsdeltagelse, kultur og frivillighet»**

a) Samling med nasjonalt nettverk 10. desember.

b) Regional samling: arbeidsprosess onsdag 15.desember, kl 9 – 11.

Send en e-post til [silje.marie.jensen@kristiansand.kommune.no](mailto:silje.marie.jensen@kristiansand.kommune.no) for invitasjon til møtet

## Forventninger og praktiske opplysninger ved deltakelse

### **Forutsetninger for deltagelse**

* Vilje og nysgjerrighet til å satse på samfunnsendring for å sikre bærekraft i møte med demografiendringene.
* Det er ikke en forutsetning, men vil være en fordel, om kommunen deltar i det nasjonale nettverket Aldersvennlig Norge.
  + Kommunen melder seg selv inn i det nasjonale nettverket og arrangementene der.
  + Kommunen oppnevner en kontaktperson.

### **Forventinger til kommuner som ønsker å delta**

* Har lederforankret eller en intensjon om å lederforankre eget utviklingsarbeid
* Er i gang med, har intensjon eller har vedtatt plan for eget arbeid
* Vil sikre at kommunen deltar så godt som mulig med tverrsektorielle kompetanse samt relevante samarbeidsaktører (eks frivilligsentral, næringsliv) som er tilpasset det aktuelle tema.
* Er villig til å dele egne erfaringer og kompetanse med andre kommuner

### **Antatte fordeler med å delta:**

Inngå i en struktur som forsterker egen innsats i arbeidet med demografiendringer

Bistand til å utarbeide og forankre eget planarbeidet. (Blant annet er planarbeid kriterium for søknad om statlig tilskudd via Statsforvalter og fra 2022 for startlån.)

Inngå i og forsterke regionale samarbeidsnettverksstrukturer.

### **Kostnader**

Digitale samlinger er kostnadsfrie for kommunene og kommunenes samarbeidsparter å delta på.

Dersom en møteplass gjennomføres fysisk, kan eventuelt mindre engangsbeløp samt egne reiseutgifter tilkomme.

### Samarbeidet bak Aldersvennlig Agder

Samarbeidet skal i fellesskap dekke kostnadene ved digitale regionale møteplasser. Samarbeidet skal sikre at innhold og gjennomføring er relevant, av høy kvalitet og tilpasset kommunenes behov. Samarbeidet vil i utstrakt grad etterstrebe å bruke regionale aktører for å forsterke regional kompetanse og nettverksutvikling.


**USHT**, kontaktperson [Silje.Marie.Jensen@kristiansand.kommune.no](mailto:Silje.Marie.Jensen@kristiansand.kommune.no) og [Berit.Westbye@grimstad.kommune.no](mailto:Berit.Westbye@grimstad.kommune.no). Ansvar for å sikre administrativ ledelse og drift av nettverket og administrativ oppfølging av aktivitetene i nettverket.

**Hisøy Frivilligsentral**, kontaktperson [Edmund.Birkedal@blakors.no](mailto:Edmund.Birkedal@blakors.no). Ansvar for å sikre koblingen til nettverket av Frivilligsentraler.

**Agder fylkeskommune,** kontaktperson[kenneth.andresen@agderfk.no](mailto:kenneth.andresen@agderfk.no)Ansvar for å sikre et regionalt perspektiv, samspill med regionale planer, og tilby blant annet plan-, analyse- og utviklingskompetanse inn i samlingene. Sammen med KS sikre påkobling inn i regional samarbeidsstruktur.

**KS Agder**, kontaktperson [Anna.Charlotte.Larsen@ks.no](mailto:Anna.Charlotte.Larsen@ks.no) Ansvar for å sikre læringsmetodikk i nettverket og tilby prosessledelse i samlingene. Sammen med Agder fylkeskommune sikre påkobling inn i regional samarbeidsstruktur. Sikre lederforankring i Kommunedirektørutvalget og KS Fylkesstyre.

*Vi håper formen kan passe de fleste kommunene, og ønsker vel møtt til et arbeidsfokusert læringsnettverk i Agder!*

 * *

** 